EkBass/fiwiki-20250220-pages-articles huggingface dataset:
Meksikon Grand Prix 2023

Meksikon Grand Prix 2023 (virallisesti Formula 1 Gran Premio de la Ciudad de México 2023 eli Méxicon Grand Prix 2023) oli Formula 1 -kauden 19. osakilpailu, joka ajettiin 29. lokakuuta Autódromo Hermanos Rodríguezin moottoriradalla Méxicossa Meksikossa. == Vapaat harjoitukset == Ensimmäisten vapaiden harjoitusten nopein oli Red Bullin Max Verstappen ennen Williamsin Alexander Albonia ja Red Bullin Sergio Péreziä. Verstappen oli myös toisten vapaiden harjoitusten nopein, McLarenin Lando Norris oli toinen ja Ferrarin Charles Leclerc kolmas. Verstappen oli kolmansien vapaiden harjoitusten nopein, Albon toinen ja Pérez kolmas. == Aika-ajot == Leclerc ajoi paalupaikalle ennen tallikaveriaan Carlos Sainzia ja Verstappenia. == Kilpailu == Verstappen ajoi kilpailun voittoon, Mercedeksen Lewis Hamilton oli toinen ja Leclerc kolmas. == Lähteet == Luokka:Meksikon Grand Prix Luokka:Osakilpailut Formula 1 -kaudella 2023
São Paulon Grand Prix 2023

São Paulon Grand Prix 2023 (virallisesti Formula 1 Rolex Grande Prêmio de São Paulo 2023) oli Formula 1 -kauden 20. osakilpailu, joka ajettiin 5. marraskuuta Interlagosin moottoriradalla São Paulossa Brasiliassa. == Vapaat harjoitukset == Vapaiden harjoitusten nopein oli Ferrarin Carlos Sainz ennen tallikaveriaan Charles Leclerciä ja Mercedeksen George Russellia. == Aika-ajot == Red Bullin Max Verstappen ajoi paalupaikalle, Leclerc oli toinen ja Aston Martinin Lance Stroll kolmas. == Sprinttiaika-ajot (Sprint Shootout) == McLarenin Lando Norris ajoi sprinttipaalupaikalle ennen Red Bullin Verstappenia ja Sergio Péreziä. == Sprinttikilpailu == Verstappen ajoi sprinttikilpailun voittoon, Norris oli toinen ja Pérez oli kolmas. == Kilpailu == Verstappen ajoi kilpailun voittoon, Norris oli toinen ja Aston Martinin Fernando Alonso kolmas. == Lähteet == Luokka:São Paulon Grand Prix Luokka:Osakilpailut Formula 1 -kaudella 2023
Las Vegasin Grand Prix 2023

Las Vegasin Grand Prix 2023 (virallisesti Formula 1 Heineken Silver Las Vegas Grand Prix 2023) oli Formula 1 -kauden 21. osakilpailu, joka ajettiin 18. marraskuuta Las Vegas Strip Circuitilla Paradisessa Nevadassa Yhdysvalloissa. == Vapaat harjoitukset == Ensimmäisten vapaiden harjoitusten nopein oli Ferrarin Charles Leclerc ennen Haasin kuljettajia Nico Hülkenbergiä ja Kevin Magnussenia. Leclerc oli toisten vapaiden harjoitusten nopein ennen tallikaveriaan Carlos Sainzia ja Aston Martinin Fernando Alonsoa. Mercedeksen George Russell oli kolmansien vapaiden harjoitusten nopein, McLarenin Oscar Piastri toinen ja Williamsin Logan Sargeant kolmas. == Aika-ajot == Leclerc ajoi paalupaikalle, Sainz oli toinen ja Red Bullin Max Verstappen kolmas, mutta Sainzin lähtöruuturangaistuksen myötä Verstappen nousi toiseksi ja Russell kolmanneksi. == Kilpailu == Verstappen ajoi kilpailun voittoon, Leclerc oli toinen ja Red Bullin Sergio Pérez kolmas. == Lähteet == Luokka:Las Vegasin Grand Prix Luokka:Osakilpailut Formula 1 -kaudella 2023
Abu Dhabin Grand Prix 2023

Abu Dhabin Grand Prix 2023 (virallisesti Formula 1 Etihad Airways Abu Dhabi Grand Prix 2023) oli Formula 1 -kauden 22. ja viimeinen osakilpailu, joka ajettiin 26. marraskuuta Yas Marinan moottoriradalla Abu Dhabissa. == Vapaat harjoitukset == Ensimmäisten vapaiden harjoitusten nopein oli Mercedeksen George Russell ennen Aston Martinin testikuljettajaa Felipe Drugovichia ja AlphaTaurin Daniel Ricciardoa. Ferrarin Charles Leclerc oli toisten vapaiden harjoitusten nopein, McLarenin Lando Norris toinen ja Red Bullin Max Verstappen kolmas. Russell oli kolmansien vapaiden harjoitusten nopein, McLarenin Norris oli toinen ja Oscar Piastri kolmas. == Aika-ajot == Verstappen ajoi paalupaikalle, Leclerc oli toinen ja Piastri kolmas. == Kilpailu == Verstappen ajoi kilpailun voittoon, Leclerc oli toinen ja Russell kolmas. == Tulokset == === Aika-ajot === Sija Nro Kuljettaja Valmistaja Osiot Lähtöruutu Q1 Q2 Q3 1 1 Max Verstappen Red Bull Racing-Honda RBPT 1:24.160 1:23.740 1:23.445 1 2 16 Charles Leclerc Ferrari 1:24.459 1:23.969 1:23.584 2 3 81 Oscar Piastri McLaren-Mercedes 1:24.487 1:24.278 1:23.782 3 4 63 George Russell Mercedes 1:24.337 1:24.013 1:23.788 4 5 4 Lando Norris McLaren- Mercedes 1:24.368 1:23.920 1:23.816 5 6 22 Yuki Tsunoda AlphaTauri-Honda RBPT 1:24.286 1:24.207 1:23.969 6 7 14 Fernando Alonso Aston Martin Aramco-Mercedes 1:24.501 1:24.131 1:24.084 7 8 27 Nico Hülkenberg Haas-Ferrari 1:24.425 1:24.213 1:24.108 8 9 11 Sergio Pérez Red Bull Racing-Honda RBPT 1:24.209 1:24.116 1:24.171 9 10 10 Pierre Gasly Alpine-Renault 1:24.600 1:24.078 1:24.548 10 11 44 Lewis Hamilton Mercedes 1:24.437 1:24.359 11 12 31 Esteban Ocon Alpine-Renault 1:24.565 1:24.391 12 13 18 Lance Stroll Aston Martin Aramco-Mercedes 1:24.405 1:24.422 13 14 23 Alexander Albon Williams-Mercedes 1:24.298 1:24.439 14 15 3 Daniel Ricciardo AlphaTauri-Honda RBPT 1:24.461 1:24.442 15 16 55 Carlos Sainz Jr. Ferrari 1:24.738 16 17 20 Kevin Magnussen Haas-Ferrari 1:24.764 17 18 77 Valtteri Bottas Alfa Romeo-Ferrari 1:24.788 18 19 24 Zhou Guanyu Alfa Romeo-Ferrari 1:25.159 19 — 2 Logan Sargeant Williams- Mercedes Ei aikaa 20 107 % aika: 1.30,051 Lähde: == Lähteet == Luokka:Abu Dhabin Grand Prix Luokka:Osakilpailut Formula 1 -kaudella 2023
Maalahdenjoki

Maalahdenjoki on Pohjanmaalla Maalahdella virtaava 13 kilometriä pitkä joki, joka muodostaa Maalahdenjoen vesistön pääuoman alajuoksun osuuden. == Joen kulku == Maalahdenjoen nimi esiintyy kartoissa joen alajuoksulla ja ylettyy sellaiseen kohtaan, jossa on peltoaukean keskellä paikannimenä Ågrenarna. Tälle pienelle alueelle yhtyy eri ilmansuunnista tulevia pikkujokia tai puroja . Niitä ovat Långåminnbäcken, Svinbäcken, Häljobäcken ja Ribäcken. Purojen yhtymäkohdassa peltomaat ovat hyvin tasaiset ja ne sijaitsevat yli 12,5 metrin korkeudella mpy. Joki virtaa koko matkan kohti luodetta laajojen peltojen keskellä. Kolmen kilometrin jälkeen joki saapuu Övermalaxiin, jossa joen ylittää jo toinen silta. Seututie 679 seuraa joen kulkua sen pohjoisrantoja myötäilen. Ennen Maalahden kirkonkylää on neljän kilometrin matkalla kaksi pientä koskea. Kirkonkylän kohdalla on joen vedenpinnan korkeudeksi merkitty karttaan 9,5 metriä mpy. Vedenpinta pysyy tällä tasolla kirkonkylän koskeen niskaan rakennetun pohjapadon takia. Kirkonkylä ympäröi jokea parin kilometrin matkalla, joka päättyy Köpingsissä toiseen seututiehen 673 kuuluvaan siltaan. Alajuoksulla on vielä yksi silta. Joki on nyt muuttunut ilmeisen matalaksi, koska siinä on pieniä jokisaaria. Saarien määrä lisääntyy suuresti puolitoista kilometriä ennen joensuuta viimeisen sillan jälkeen. Saarien ympärillä vedenpinta pysyy samalla korkeudella niiden alapuolelle rakennetun pohjapadon ansiosta. Joensuussa joki kasvaa 100–150 metriä leveäksi ja sen rannat ovat täynnä kalastusmajoja, jotka muodostavat Åminnen kalasataman . Suistossa on lisäksi kaksi pienvenesatamaa. Joensuussa sijaitsee 250 metriä pitkä ja 100 metriä leveä lietesaari, jonka vasemmalta puolelta joen päävirtaus kulkee ohi. == Maalahdenjoen vesistöalue == Maalahdenjoen vesistöalueen pinta-ala on 499,75 neliökilometriä ja sen järvisyys on 0,05 %. Maalahdenjoen jokiverkosto on yläjuoksultaan viuhkamainen. Joen keskivirtaama (MQ) vuosina 1972–2003 on ollut 4,0 kuutiometriä sekunnissa (m³/s), mutta vuosittaiset virtaama-arvot ovat vaihdelleet 1,5–10,1 m³/s. Suurimmillaan se on ollut talvella 1999–2000, jolloin mitattiin 40 m³/s. Joki onkin varsin tulvaherkkä, sillä sen valuma- alueella ei esiinny järviä. == Lähteet == == Aiheesta muualla == * Vesistöennusteet: Maalahdenjoen vesistöalue, vesi.fi * Kivisilta & Maalahdenjoki , Maalahden kunta * Saarenpää, Erika: Pohjalaismaakuntien tulvariskien hallintasuunnitelmissa varaudutaan tulvien vaikutuksiin nyt ja tulevaisuudessa, 2022 * Åminnen lintutorni, Merenkurkun lintutieteellinen yhdistys * Vesien kemiallinen tila , Etelä-Pohjanmaan, Pohjanmaan ja Keski- Pohjanmaan vesienhoidon toimenpideohjelma vuosille 2022 - 2027 Luokka:Maalahdenjoen vesistö Luokka:Suomen joet Luokka:Maalahden luonto
Ruoveden Pohjankylän työväentalo

Pohjankylän työväentalo oli Ruoveden kunnan Pohjan kylässä eli Jäminkipohjassa sijainnut työväentalo. == Historiaa == Pekkalan-Pohjankylän työväenyhdistys perustettiin vuonna 1905 Pekkalan kartanon torppareiden ja työmiesten yhdistykseksi. Mukana perustamisessa oli Yrjö Mäkelin. Mukaan liittyi alussa jopa 120 jäsentä, mutta pian alkuinnostuksen haihduttua määrä laski noin kymmenesosaan siitä. Yhdistyksen talo valmistui vuonna 1910 talkootyönä. Myöhemmin talon yhteyteen rakennettiin säännösten edellyttämä putka häiriökäyttäytyjiä varten. Ensimmäinen asiakas oli Onni-niminen mies, minkä seurauksena putka ristittiin ”Onnelaksi”. 1950-luvun puolivälissä talo oli yhä pystyssä, mutta sen myöhemmistä vaiheista ei ole tietoa. == Toimintaa työväentalolla == Vuonna 1915 yhdistys vietti 10-vuotisjuhliaan omalla talollaan. Ohjelmassa oli puheita, 10-vuotishistoriikin luku, näytelmä ynnä muuta. Vuonna 1925 järjestettiin pienviljelijäkurssi. Vuoden 1931 vappujuhlassa oli noin 200 osallistujaa, ja vuonna 1936 järjestettiin Sosialidemokraattisen piirikunnan opastuskurssit ja niiden päättäjäiset. Osallistujia kursseilla oli noin 30 ja keski-ikä 19 vuotta. Muutamat liittyivät kurssien jälkeen yhdistyksen jäseniksi. Kurssien päättäjäisissä läsnä oli noin sata henkeä. Pohjankylän työväenyhdistyksen soittokunta esiintyi, ja lisäksi ohjelmassa oli muun muassa puheita, kisällilaulua, yhteislaulua ja näytelmä. == Lähteet == Luokka:Ruoveden työväentalot
Pohjois-Varanki

Pohjois-Varanki on entinen kunta Finnmarkin läänissä Norjassa. Kunta perustettiin vuonna 1894 erottamalla se Vesisaaresta ja se liitettiin takaisin Vesisaareen vuonna 1964. Kunta sijaitsi Varangin niemimaan eteläosassa Varanginvuonon rannalla. == Lähteet == Luokka:Norjan entiset kunnat Luokka:Vesisaari
Stibiini

Stibiini (SbH3) on antimonin ja vedyn muodostama epäorgaaninen molekyyliyhdiste. Yhdistettä käytetään muun muassa reagenssina puolijohdeteollisuudessa. == Ominaisuudet, valmistus ja käyttö == Huoneenlämpötilassa stibiini on väritöntä kaasua, jolla on voimakkaasti epämiellyttävä haju. Yhdiste liukenee hieman veteen ja paremmin hiilidisulfidiin ja orgaanisiin liuottimiin kuten etanoliin. Yhdiste hapettuu helposti antimonitrioksidiksi. Kuumennettaessa ainetta yli 200 °C:n lämpötilaan stibiini hajoaa antimoniksi ja vedyksi. Stibiini on hyvin myrkyllistä.Leon D. Freedman, G. O. Doak, G. Gilbert Long, Tariq Mahmood & Charles B. Lindhaal :Antimony Compounds, Kirk-Othmer Encyclopedia of Chemical Technology, John Wiley & Sons, New York, 2003.Sabina C. Grund, Kunibert Hanusch, Hans J. Breunig & Hans Uwe Wolf: Antimony and Antimony Compounds, Ullmann's Encyclopedia of Industrial Chemistry, John Wiley & Sons, New York, 2006. Viitattu 8.2.2023. Stibiiniä valmistetaan käsittelemällä magnesium- tai sinkkiantimonideja vahvoilla hapoilla. Ainetta muodostuu myös pelkistettäessä antimoni(III)yhdisteitä sinkillä tai natriumboorihydridillä. :Mg3Sb2 \+ 6 HCl → 2 SbH3 \+ 3 MgCl2 Stibiiniä käytetään dopanttina valmistettaessa n-tyypin piipuolijohteita. == Lähteet == Luokka:Antimoniyhdisteet Luokka:Vety-yhdisteet
Pavlo Hrabovskyi

Pavlo Hrabovskyi (11. syyskuuta 1864 Puškarne, Oh’tyrkan piiri, Harkovan kuvernementti – 12. joulukuuta 1902 Tobolsk, Siperia, Venäjä) oli ukrainalainen runoilija, kääntäjä, toimittaja ja vallankumouksellinen. Hrabovskyi erotettiin radikaaliutensa vuoksi 1882 Harkovan teologisesta seminaarista, ja hän joutui poliisin valvontaan. Hänet vangittiin ja karkotettiin 1886 Siperiaan Irkutskin kuvernementtiin, jossa hänet vangittiin jälleen 1889. Vapauduttuaan 1893 hän asui eri paikoissa ja vuodesta 1899 Tobolskissa, jossa hän kuoli keuhkotautiin. Hrabovsky kävi vankilasta käsin kirjeenvaihtoa Galitsian ukrainalaisten kanssa, jotka julkaisivat hänen runojaan ja kirjallisuuskritiikkiään kulttuurilehdissä Pravda, Zorja (Lviv), Dzvinok, Narod, Žytie i slovo ja Literaturno-naukovyi vistnyk. Hän hylkäsi taidetta taiteen vuoksi -periaatteen ja kirjoitti yhteiskunnallista, poliittista ja isänmaallista runoutta. Hän käänsi venäläistä, eurooppalaista ja amerikkalaista runoutta. Hänen omia runojaan ja käännöksiään ilmestyi kokoelmina Lvivissä. Kokoelma Kobza ja pitkä runo, Robert Burns -parafraasi "Homa Bahlai", ilmestyi Tšernihivissä 1898. Hrabovskyin teoksia julkaistiin uudelleen Neuvosto-Ukrainan aikana. ==Lähteet== ==Aiheesta muualla== Luokka:Ukrainalaiset runoilijat Luokka:Ukrainalaiset kääntäjät Luokka:Ukrainalaiset kirjallisuuskriitikot Luokka:Vuonna 1864 syntyneet Luokka:Vuonna 1902 kuolleet
IIIII

IIIII on Magenta Skycode -yhtyeen debyyttialbumi, joka julkaistiin 15. maaliskuuta 2006. Se keräsi julkaisuvuonna kriitikoilta kiitosta, ja nousi Sue- ja Soundi-lehden vuosikymmenen parhaitten levyjen listoille. == Kappaleet == # # # # # # # # # # == Arvostelut == * Soundi: == Lähteet == Luokka:Suomalaiset indie rock -albumit Luokka:Vuoden 2006 esikoisalbumit
Piippa Lappalainen

Piippa Lappalainen (o.s. Lybeck, 5. kesäkuuta 1940 Helsinki – 23. tammikuuta 2023 Helsinki) oli suomalainen muotisuunnittelija, vaatetusalan yrittäjä ja Taideteollisen korkeakoulun professori. Hän oli yksi kuopiolaisen Piretta-P.T.A.-yrityksen perustajista ja sen pääsuunnittelija parinkymmenen vuoden ajan. == Elämä == Helsingissä Imatran Voiman johtajan tyttäreksi syntynyt Lappalainen opiskeli Ateneumin tekstiililinjalla ja sai sitten paikan kuopiolaisen Turo Oy:n vaatesuunnittelijana. Vuonna 1960 hän, aviomies Risto Lappalainen sekä Pirkko ja Veijo Koponen perustivat Kuopioon Piretta- vaateyrityksen, jonka mallistojen suunnittelusta hän vastasi. Hän toimi myös Italian kunniakonsulina tutustuttuaan maahan liikematkoillaan ja opeteltuaan maan kieltä. Piretta Oy sai hyvän lähdön 1960-luvun lopun naisten maksipituisista päällystakeista, ja myös sen nuorille suunnattu sisarmerkki P.T.A sai suosiota Suomen lisäksi myös vientimaissa, Neuvostoliiton lisäksi myös länsimarkkinoilla. 1980-luvun puolenvälin jälkeen Lappalaiset myivät osuutensa yhtiöstä ja muuttivat Helsinkiin. Piippa Lappalainen kutsuttiin Nanso Oy:n ja Taideteollisuusliitto Ornamon hallitusten jäseneksi sekä vuosituhannen vaihteen tienoilla viisivuotiskaudelle Taideteollisen korkeakoulun muotitaiteen professorina. Sisarensa Mirja Almayn kanssa hän laati WSOY:n vuonna 1996 julkaiseman suomalaisen vaatetusteollisuuden historiikin Kansakunnan vaatettajat. Vuonna 1979 työryhmä Piippa Lappalainen, Ritva-Liisa Pohjalainen ja Pirkko Vienola saivat Taideteollisuuden valtionpalkinnon Piretta Oy:lle tekemistään mallistoista. Lappalainen on haudattu Hietaniemen hautausmaalle. ==Lähteet== ==Aiheesta muualla== *Piippa Lappalainen kommentoi Linnan juhlien pukuja 6.12.1998. Yle Areena, video 12 min. Luokka:Suomalaiset muotisuunnittelijat Luokka:Taideteollisen korkeakoulun professorit Luokka:Suomalaiset professorit Luokka:Suomalaiset yrittäjät Luokka:Vuonna 1940 syntyneet Luokka:Vuonna 2023 kuolleet
Väärinmajan työväentalo

Väärinmajan työväentalo oli Ruoveden kunnan Väärinmajan kylässä sijainnut työväentalo. ==Historiaa== Väärinmajan työväenyhdistys perustettiin vuonna 1905. Vuonna 1906 jäseniä oli jo yli 200. Alkuinnostuksen jälkeen jäsenmäärä laski, mutta yhdistys pysyi kuitenkin toiminnassa, kunnes sisällissota katkaisi sen. Vuonna 1919 päästiin aloittamaan uudelleen, mutta alku oli hankalaa, kun suuri osa yhdistyksen jäsenistä oli kaatunut sodassa tai vangittu. Jo ennen sisällissotaa yhdistys yritti vuokrata tonttia ja osti rakennuspuutkin, mutta ne jouduttiin myymään vuonna 1918. Tontin hankkiminen oli sodan jälkeenkin hankalaa, mutta lopulta vuonna 1926 eräs henkilö myi yhdistykselle tontin, ja rakennustyöt saattoivat alkaa. Valtion metsästä ostettiin sata kappaletta hirsipuita, jotka ajettiin talkoilla rakennuspaikalle. Rakennustarpeita kerättiin myös lahjoituksilla. Työt tehtiin osaksi talkoilla ja osaksi palkkatyönä. Talon vihkiäisiä vietettiin 21.10.1928, ja talo oli täynnä. Ohjelma alkoi Kansainvälisen yhteislaululla, minkä jälkeen ohjelmassa oli puheita, runonlausuntaa ja yhdistyksen historiikki. Iltajuhlassa taas laulettiin Työväen marssi, pidettiin puheita sekä esitettiin näytelmä ja lausuntaa. Yhdistyksen toiminta oli vilkasta 1930-luvulla ja vielä sotien jälkeenkin. Talon myöhemmistä vaiheista ei ole tietoa. == Lähteet == Luokka:Ruoveden työväentalot
Kenraali Tson kana

Kenraali Tson kana on ruokalaji, joka kehitettiin 1970-luvulla New Yorkin kiinalaisessa ravintolakulttuurissa Yhdysvalloissa. Tämän jälkeen ruoka on omaksuttu kiinalaisravintoloiden tarjontaan eri puolilla maailmaa. Ruokalaji on nimetty 1800-luvun kiinalaisen sotilasjohtaja Zuo Zongtangin (Tso Tsung-t'ang) mukaan.Laura Kaapro, Wokkaa kuin päällikkö Helsingin Sanomat 18.8.2016, viitattu 8.2.2023 Kenraali Tson kana on rapeaksi friteerattua kanaa sisältävä makea, etikkainen ja maltillisen tulinen ruokalaji. Perinteisessä reseptissä makeus tulee sokerista. Suosiota on saavuttanut myös ruokalajista tehty vegaaninen versio Kenraali Tson tofu. == Lähteet == Luokka:Kiinalainen keittiö
Josef Wilhelm Wallander

Josef Vilhelm Wallander (1821–1888) oli ruotsalainen taidemaalari. Hän opiskeli Tukholmassa taideakatemiassa ja harjoitti ensin historiamaalausta mutta siirtyi sitten laatumaalaukseen. Hän oleskeli 1856–1862 Düsseldorfissa, Ranskassa ja Italiassa ja oli 1867–1886 Ruotsin taideakatemian professorina. Hänen monet laatumaalauksensa kuvaavat Ruotsin kansanelämää: markkinoita, häitä, talkoita ynnä muuta düsseldorfilaiseen tyyliin. Muutamien maalaustensa aiheet hän on saanut C. M. Bellmanin lauluista. Jossain mielessä historiallista maalausta ovat sellaiset teokset kuin Jesuiitat ja Kristuksen kuva (1862) ja Juutalaisvaino (1885).Wallander 1., Josef Vilhelm Tietosanakirja. Osa 10, palsta 518. Tietosanakirja-osakeyhtiö 1919 Wallanderin veljenpoika oli taidemaalari, keraamikko Alf Wallander.Wallander 2., Alf Tietosanakirja. Osa 10, palsta 518. Tietosanakirja-osakeyhtiö 1919 ==Lähteet== ==Aiheesta muualla== * Wallander, Josef Vilhelm, Nordisk familjebok 1800-talsutgåvan. 17, palsta 160. Nordisk familjeboks förlag 1893 * Wallander, Josef Vilhelm, Nordisk familjebok Uggleupplagan. 31, palsta 460. Nordisk familjeboks förlag 1921 Luokka:Ruotsalaiset taidemaalarit Luokka:Vuonna 1821 syntyneet Luokka:Vuonna 1888 kuolleet
Strobl

Strobl on muun muassa seuraavien henkilöiden sukunimi: * Fritz Strobl (s. 1972), itävaltalainen alppihiihtäjä * Georg Strobl (1910–1991), saksalainen jääkiekkoilija ja olympiamitalisti * Josef Strobl (s. 1974), itävaltalainen alppihiihtäjä * Tony Strobl (1915–1991), yhdysvaltalainen sarjakuvantekijä
Färsaarten asutushistoria

Färsaarten asutushistoria alkaa keskiajalta. Järven pohjasta on löydetty todisteita, että saarilla oli lampaita paimentavia ihmisiä keskiajalla. Varhaisimmat todisteet ihmisasutuksesta näillä saarilla ovat 300-luvulta, jolloin siellä viljeltiin ohraa ja saatettiin käyttää turvetta polttoaineena. Myös 500-luvulta on peräisin joitakin merkkejä ihmisasutuksesta, jolloin saarille saattoi saapua munkkeja Irlannista. 850-luvun tienoilta alkaen Färsaaria asuttivat viikingit, joiden jälkeläisiä ovat pääosin nykyiset färsaarelaiset. == Lähteet == == Katso myös == *Grönlannin asutushistoria *Islannin asutushistoria Luokka:Färsaarten historia Luokka:Atlantin historia Luokka:Asutustoiminta
Highlandin piirikunta

Highlandin piirikunta voi tarkoittaa * Highlandin piirikunta, piirikunta Ohiossa * Highlandin piirikunta, piirikunta Virginiassa == Katso myös == * Highlandsin piirikunta, piirikunta Floridassa
Gina Prince-Bythewood

Gina Maria Prince-Bythewood (o.s. Prince; s. 10. kesäkuuta 1969, Los Angeles, Kalifornia, Yhdysvallat) on yhdysvaltalainen ohjaaja ja käsikirjoittaja, joka on työskennellyt sekä elokuvien että televisiosarjojen parissa. == Ura == Prince-Bythewood valmistui Kalifornian yliopiston Los Angelesin -kampuksen teatteri-, elokuva- ja televisiokoulusta vuonna 1991.Gina Prince-Bythewood ’91, UCLA Alumni Association, viitattu 10.2.2023. Prince-Bythewood on ohjannut elokuvissaan useita tunnettuja näyttelijöitä ja julkisuuden henkilöitä. Näihin kuuluvat Viola Davis, Jennifer Hudson, Alicia Keys, Queen Latifah ja Charlize Theron. Prince-Bythewood sai parhaan ohjauksen Bafta-ehdokkuuden elokuvasta The Woman King (2022).2023 EE BAFTA Film Awards: The Nominations , Bafta, viitattu 8.2.2023. == Filmografia == === Elokuvat === Vuosi Suomenkielinen nimi Alkuperäinen nimi Tehtävät 2000 Rakkaudessa ja koripallossa Love & Basketball ohjaaja, käsikirjoittaja 2000 Disappearing Acts Disappearing Acts ohjaaja 2003 Biker Boyz Biker Boyz tuottaja 2008 Mehiläisten salaisuudet The Secret Life of Bees ohjaaja, käsikirjoittaja 2014 Beyond the Lights Beyond the Lights ohjaaja, käsikirjoittaja 2020 The Old Guard The Old Guard ohjaaja 2022 The Woman King The Woman King ohjaaja === Televisiosarjat === Vuodet Suomenkielinen nimi Alkuperäinen nimi Tehtävät 1992–1993 A Different World A Different World käsikirjoittaja 1994 South Central South Central käsikirjoittaja 1994–1995 Sweet Justice Sweet Justice käsikirjoittaja 1995 CBS Schoolbreak Special CBS Schoolbreak Special ohjaaja, käsikirjoittaja 1995 Courthouse Courthouse käsikirjoittaja 1999 Felicity Felicity käsikirjoittaja 2003 The Bernie Mac Show The Bernie Mac Show ohjaaja 2005 Girlfriends Girlfriends ohjaaja 2005 Lapsuuteni luuserina Everybody Hates Chris ohjaaja 2017 Shots Fired Shots Fired ohjaaja, käsikirjoittaja 2018 Cloak & Dagger Cloak & Dagger ohjaaja 2022 Women of the Movement Women of the Movement ohjaaja == Lähteet == == Aiheesta muualla == * Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Vuonna 1969 syntyneet Luokka:Elävät henkilöt
Leif Haraldseth

Leif Haraldseth (30. marraskuuta 1929 Drammen – 8. huhtikuuta 2019) oli norjalainen ammattiyhdistysjohtaja ja työväenpuolueen poliitikko. Hän toimi Norjan kunta- ja työministerinä 1987–1988 sekä Landsorganisasjonenin puheenjohtajana 1987–1989. Vuosina 1989–1999 hän oli Buskerudin maaherra. ==Lähteet== ==Aiheesta muualla== * Leif Haraldseth Norjan suurkäräjien verkkosivuilla Luokka:Norjalaiset ammattiyhdistysjohtajat Luokka:Norjan maaherrat Luokka:Norjan työministerit Luokka:Vuonna 1929 syntyneet Luokka:Vuonna 2019 kuolleet
Arne Øien

Arne Øien (22. joulukuuta 1928 Oslo – 5. lokakuuta 1998 Oslo) oli norjalainen ekonomisti ja työväenpuolueen poliitikko. Hän toimi Norjan öljy- ja energiaministerinä 1986–1989. ==Lähteet== ==Aiheesta muualla== * Arne Øien Norjan suurkäräjien verkkosivuilla Luokka:Norjan ministerit Luokka:Norjalaiset taloustieteilijät Luokka:Vuonna 1928 syntyneet Luokka:Vuonna 1998 kuolleet
Hasler

Hasler on muun muassa seuraavien henkilöiden sukunimi: * Adrian Hasler (s. 1964), Liechtensteinin pääministeri * Joseph Hasler (1900–1985), sveitsiläinen roomalaiskatolinen piispa * Markus Hasler (s. 1971), liechtensteinilainen maastohiihtäjä * Otmar Hasler (s. 1953), Liechtensteinin pääministeri
Letitia Wright

Letitia Michelle Wright (s. 31. lokakuuta 1993 Georgetown, Guyana)Letitia Wright, Rotten Tomatoes, viitattu 5.7.2023. on guyanalais-brittiläinen näyttelijä. Hän on näytellyt sekä elokuvissa että televisiosarjoissa. Hänet tunnetaan parhaiten Shurin roolista Marvel Cinematic Universen elokuvissa. == Filmografia == === Elokuvat === Vuosi Elokuva Roolihahmo 2012 My Brother the Devil Aisha 2018 The Commuter Jules Skateboarder 2018 Black Panther Shuri 2018 Ready Player One kapinallinen 2018 Avengers: Infinity War Shuri 2019 Guava Island Yara Love 2019 Avengers: Endgame Shuri 2021 Sing 2 Nooshy 2022 Kuolema Niilillä Rosalie Otterbourne 2022 The Silent Twins June Gibbons 2022 Black Panther: Wakanda Forever Shuri / Musta Pantteri === Televisiosarjat === Vuodet Televisiosarja Roolihahmo 2011 Holby Cityn sairaala Ellie Maynard 2011 Top Boy Chantelle 2014 Chasing Shadows Taylor Davis 2015 Banana Vivienne Scott 2015 Cucumber Vivienne Scott 2015 Doctor Who Anahson 2016 Humans Renie 2017 Black Mirror Nish 2020 Small Axe Altheia Jones == Palkinnot ja ehdokkuudet == === Baftan televisiopalkinnot === Vuosi Televisiosarja Palkinto Lopputulos 2021 Small Axe Paras naispääosa Leading Actress in 2021, Bafta, viitattu 8.2.2023. === Primetime Emmy -palkinnot === Vuosi Televisiosarja Palkinto Lopputulos 2018 Black Mirror Paras naissivuosa minisarjassa tai elokuvassa Letitia Wright, Television Academy, viitattu 8.2.2023. == Lähteet == == Aiheesta muualla == * * luokka:Brittiläiset näyttelijät luokka:Guyanalaiset henkilöt luokka:Vuonna 1993 syntyneet Luokka:Elävät henkilöt
Storožynets

Storožynets () on kaupunki Siretjoen varrella Ukrainan länsiosassa, Tšernivtsin alueen Tšernivtsin piirissä. Kaupunki sijaitsee maanteitse 21 kilometriä aluekeskus Tšernivtsistä lounaaseen. Kaupungin asukasluvuksi arvioitiin 14 138 (2021). Asutus on arkeologisten asutusjäännösten perustella kehittynyt 1300-luvulla. Paikkakunta mainitaan moldovalaisissa dokumenteissa kylänä ensimmäisen kerran vuonna 1448. Moldovan ruhtinaskunnan jälkeen se oli 1500-luvulla turkkilaisten hallinnassa, kunnes 1774 siirtyi Bukovinan osana osaksi Itävaltaa Habsburgien omistukseen. Kaupunginoikeudet se sai 1854. Kihlakuntakaupungiksi se tuli vuonna 1904. Ensimmäisen maailmansodan jälkeen kaupungin miehitti Romania, ja vuonna 1940 se liitettiin Ukrainan sosialistiseen neuvostotasavaltaan, jossa siitä tehtiin piirikeskus. Ukrainan kesän 2020 aluehallintouudistuksessa kaupunki siirtyi osaksi Tšernivtsin piiriä. Сторожинець, Римо-католицький костьол (Святої Анни) 03.jpg|Kaupungintalo (1905). Storozhynets Church RB.jpg|Pyhän Yrjön kirkko. Сторожинець, Римо-католицький костьол (Святої Анни) 05.jpg|Pyhän Annan kirkko (katolinen kirkko). 73-245-5024 Storozhynets Arboretum RB.jpg| Orensteinin suvun palatsia (1912) arboretumin keskellä. ==Lähteet== ==Aiheesta muualla== *Istorija Storožynets (bukportret.info) Luokka:Tšernivtsin alueen kaupungit Luokka:Tšernivtsin piiri
Phrygia prima

Phrygia prima (Phrygia I, ), myöhemmin Phrygia Pacatiana (), oli Rooman valtakunnan provinssi, joka sijaitsi Fryygiassa Vähässä-Aasiassa nykyisen Turkin alueella. Teoksen verkkoversio (Perseus) == Maantiede == Phrygia priman provinssi käsitti Fryygian maakunnan länsiosan Vähän-Aasian ja samalla nykyisen Turkin läntisissä sisäosissa. Provinssin itäpuolella sijaitsivat Fryygian itäosan käsittänyt Phrygia secundan (Phrygia II, myöhemmin Phrygia salutaris) provinssi ja Pisidian provinssi, eteläpuolella Lycia et Pamphylian provinssi (myöhemmin erilliset Lycia ja Pamphylia) ja Carian provinssi, länsipuolella Lydian provinssi, luoteispuolella Hellespontuksen provinssi ja pohjoispuolella Bithynian provinssi. Phrygia priman hallinnollinen keskus oli Laodikeia tai Hierapolis. Eri nykylähteissä Phrygia prima (I) ja Phrygia secunda (II) esiintyvät kartalla joskus väärin päin, ja myös lisänimissä Pacatiana ja salutaris esiintyy sekaannusta ja ne liitetään provinsseihin joskus väärin päin.Esim. The Oxford Dictionary of Late Antiquity, 2018, s. 1191: ”Phrygia prima, later known as Phrygia Salutaris”, ”Phrygia secunda, later Phrygia Pacatiana”. Barrington Atlas of the Greek and Roman World -kartastossa, jota tässä seurataan, Phrygia I (Pacatiana) on provinsseista lännempi ja Phrygia II (salutaris) idempi. === Kaupunkeja === Phrygia priman kaupunkeja olivat muun muassa (suluissa latinankielinen nimi, mikäli eri): * Aizanoi (Aezani) * Bagis * Blaundos (Blaundus) * Eumenia * Hierapolis * Kadoi (Cadi) * Kolossai (Colossae) * Laodikeia (Laodicea) * Sebastopolis * Temenothyrai (Temenothyra, Temenothyrae) * Traianopolis (Trajanopolis) == Historia == Phrygia priman alue oli aiemmin osa Asian provinssia. Phrygia priman provinssi perustettiin oletettavasti keisari Diocletianuksen uudistuksen yhteydessä noin vuonna 293–297. Joskus on tosin katsottu, että tuossa vaiheessa Asian provinssista olisi erotettu yksi Phrygian provinssi, joka olisi jaettu kahtia Phrygia primaksi ja Phrygia secundaksi vasta Konstantinus Suuren aikana 300-luvun alkupuolella. Varmuudella jako on ollut olemassa Veronan luettelon kirjoittamisen aikaan noin vuonna 313/314. Phrygia prima oli Fryygian kahdesta provinssista suurempi, vauraampi ja merkittävämpi. Provinssi kuului Asianan diokeesiin. 300-luvulta lähtien se oli osa Oriensin prefektuuria. Rooman valtakunnan jaon jälkeen vuodesta 395 provinssi oli osa Itä-Roomaa. Samoihin aikoihin provinssin nimeksi tuli Phrygia Pacatiana. Uusi nimi mainitaan ensimmäisen kerran mahdollisesti vuonna 396. Viimeistään se oli käytössä vuodesta 405, ja se esiintyy Notitia dignitatumissa. Provinsseissa tapahtuneet muutokset alueella olivat: == Lähteet == Luokka:Fryygia Luokka:Rooman provinssit
Phrygia secunda

Phrygia secunda (Phrygia II, ), myöhemmin Phrygia salutaris (), oli Rooman valtakunnan provinssi, joka sijaitsi Fryygiassa Vähässä-Aasiassa nykyisen Turkin alueella. Teoksen verkkoversio (Perseus) == Maantiede == Phrygia secundan provinssi käsitti Fryygian maakunnan itäosan Vähän-Aasian ja samalla nykyisen Turkin läntisissä sisäosissa. Sen länsipuolella sijaitsi Phrygia priman provinssi (Phrygia I, myöhemmin Phrygia Pacatiana), pohjoispuolella Bithynian provinssi, itäpuolella Galatian provinssi (myöhemmin Galatia salutaris), ja eteläpuolella Pisidian provinssi. Provinssin hallinnollinen keskus oli Synnada. Eri nykylähteissä Phrygia prima (I) ja Phrygia secunda (II) esiintyvät kartalla joskus väärin päin, ja myös lisänimissä Pacatiana ja salutaris esiintyy sekaannusta ja ne liitetään provinsseihin joskus väärin päin.Esim. The Oxford Dictionary of Late Antiquity, 2018, s. 1191: ”Phrygia prima, later known as Phrygia Salutaris”, ”Phrygia secunda, later Phrygia Pacatiana”. Barrington Atlas of the Greek and Roman World -kartastossa, jota tässä seurataan, Phrygia I (Pacatiana) on provinsseista lännempi ja Phrygia II (salutaris) idempi. === Kaupunkeja === Phrygia secundan kaupunkeja olivat muun muassa (suluissa latinankielinen nimi, mikäli eri): * Bruzos (Bruzus) * Dorylaion (Dorylaeum) * Eukarpia (Eucarpia) * Kotiaion (Cotiaeum) * Metropolis, pohjoisempi * Metropolis, eteläisempi * Nakoleia (Nacolia) * Prymnessos (Prymnessus) * Synnada == Historia == Phrygia secundan alue oli aiemmin osa Asian provinssia. Phrygia secundan provinssi perustettiin oletettavasti keisari Diocletianuksen uudistuksen yhteydessä noin vuonna 293–297. Joskus on tosin katsottu, että tuossa vaiheessa Asian provinssista olisi erotettu yksi Phrygian provinssi, joka olisi jaettu kahtia Phrygia primaksi ja Phrygia secundaksi vasta Konstantinus Suuren aikana 300-luvun alkupuolella. Varmuudella jako on ollut olemassa Veronan luettelon kirjoittamisen aikaan noin vuonna 313/314. Phrygia secunda oli Fryygian kahdesta provinssista pienempi, köyhempi ja vähemmän merkittävä. Provinssi kuului Asianan diokeesiin. 300-luvulta lähtien se oli osa Oriensin prefektuuria. Viimeistään vuonna 385 provinssin nimeksi oli tullut Phrygia salutaris, tosin nimi esiintyy jo vuonna 359–361. Rooman valtakunnan jaon jälkeen vuodesta 395 provinssi oli osa Itä-Roomaa. Provinsseissa tapahtuneet muutokset alueella olivat: == Lähteet == Luokka:Fryygia Luokka:Rooman provinssit
Picenum suburbicarium

Picenum suburbicarium () oli myöhäisen Rooman valtakunnan provinssi, joka käsitti suunnilleen nykyisen Italian Marchen alueen. Teoksen verkkoversio (Perseus) == Maantiede == Picenum suburbicariumin provinssi käsitti alueen Italian niemimaan itärannikon pohjoisosissa Adrianmeren rannalla. Siihen kuului aiemman Flaminia et Picenumin provinssin eteläosa. Provinssin luoteispuolella sijaitsi Flaminia et Picenum annonarium, länsipuolella Tuscia et Umbria, lounaispuolella Valeria ja kaakkoispuolella Samnium. Provinssin hallinnollinen keskus oli Asculum. === Kaupunkeja === Picenum suburbicariumin kaupunkeja olivat muun muassa: * Ancona * Asculum * Firmum == Historia == Picenum suburbicariumin alue oli aiemmin osa Augustuksen Italian alueisiin kuulunutta Picenumin aluetta (Regio V) ja sitten Flaminia et Picenumin provinssia. Picenum suburbicariumin provinssi perustettiin 300-luvun jälkimmäisellä puolella, kun Flaminia et Picenumin provinssi jaettiin kahdeksi provinssiksi, joista toinen oli aiemmin provinssin pohjoisosan käsittänyt Flaminia et Picenum annonarium ja toinen eteläosan käsittänyt Picenum suburbicarium. Picenum suburbicarium kuului Italia et African prefektuuriin ja Italia suburbicarian diokeesiin. Rooman valtakunnan jaon vuonna 395 jälkeen Picenum suburbicarium oli osa Länsi-Roomaa. Varmuudella provinssi on ollut olemassa viimeistään Notitia dignitatumin aikoihin 400-luvun alussa. Tärkeimmät provinsseissa tapahtuneet muutokset alueella olivat: == Lähteet == Luokka:Rooman provinssit
Raetia prima

Raetia prima (Raetia I, ) oli Rooman valtakunnan provinssi, joka käsitti osan nykyisistä Sveitsistä ja Itävallasta. Teoksen verkkoversio (Perseus) == Maantiede == Raetia priman provinssi sijaitsi Alpeilla ja käsitti suunnilleen nykyisen Sveitsin itäosan ja Itävallan länsiosan. Sen pohjois- ja itäpuolella sijaitsi Raetia secundan provinssi, eteläpuolella Venetia et Histria, lounaispuolella Liguria ja länsipuolella Maxima Sequanorum. Provinssin hallinnollinen keskus oli Curia. === Kaupunkeja === Raetia priman kaupunkeja olivat muun muassa: * Brigantium * Clavenna * Clunia * Curia eli Curia Raetorum == Historia == Raetia priman alue oli aiemmin osa Raetian provinssia. Raetia priman provinssi perustettiin jossakin välissä 200-luvun loppua tai 300-lukua, kun Raetian provinssi jaettiin kahdeksi provinssiksi, jotka olivat Raetia prima ja Raetia secunda. Provinssit kuuluivat Italian diokeesiin ja kumpaakin hallitsi praeses. Jako on tehty mahdollisesti jo osana Diocletianuksen uudistusta noin vuonna 293. Provinssijako ei kuitenkaan esiinny Veronan luettelossa 300-luvun alkupuolella, mikä saattaa olla virhe, sillä luettelossa on muitakin virheitä Italian diokeesin kohdalla. Viimeistään jako vaikuttaa olleen olemassa vuonna 355. Rooman valtakunnan jaon vuonna 395 jälkeen Raetia prima oli osa Länsi-Roomaa ja kuului Italia et African prefektuuriin ja Italia annonarian diokeesiin. Provinssi mainitaan Notitia dignitatumissa 400-luvun alussa. Provinsseissa tapahtuneet muutokset alueella olivat: == Lähteet == Luokka:Raetia Luokka:Rooman provinssit
Raetia secunda

Raetia secunda (Raetia II, ) oli Rooman valtakunnan provinssi, joka käsitti alueita nykyisistä Itävallasta ja Etelä-Saksasta. Teoksen verkkoversio (Perseus) == Maantiede == Raetia secundan provinssi sijaitsi Alpeilla ja käsitti alueen suunnilleen nykyisen Itävallan länsiosasta sekä Baijerista Saksan eteläosassa. Se oli rajaprovinssi, jonka pohjoispuolella sijaitsi Rooman valtakunnan ulkopuolinen Germania. Provinssin itäpuolella sijaitsivat Noricum ripensen ja Noricum mediterraneumin provinssit ja eteläpuolella Venetia et Histria ja Raetia prima. Provinssin hallinnollinen keskus oli Augusta Vindelicum. === Kaupunkeja === Raetia secundan kaupunkeja olivat muun muassa: * Abodiacum * Abusina * Augusta Vindelicum eli Augusta Vindelicorum * Bauzanum eli Pons Drusi * Cambodunum * Guntia * Parthanum * Phoebiana * Rapis * Reginum eli Castra Regina * Teriolis * Veldidena * Venaxamodurum * Vipitenum == Historia == Raetia secundan alue oli aiemmin osa Raetian provinssia. Raetia secundan provinssi perustettiin jossakin välissä 200-luvun loppua tai 300-lukua, kun Raetian provinssi jaettiin kahdeksi provinssiksi, jotka olivat Raetia prima ja Raetia secunda. Provinssit kuuluivat Italian diokeesiin ja kumpaakin hallitsi praeses. Jako on tehty mahdollisesti jo osana Diocletianuksen uudistusta noin vuonna 293. Provinssijako ei kuitenkaan esiinny Veronan luettelossa 300-luvun alkupuolella, mikä saattaa olla virhe, sillä luettelossa on muitakin virheitä Italian diokeesin kohdalla. Viimeistään jako vaikuttaa olleen olemassa vuonna 355. Rooman valtakunnan jaon vuonna 395 jälkeen Raetia secunda oli osa Länsi-Roomaa ja kuului Italia et African prefektuuriin ja Italia annonarian diokeesiin. Provinssi mainitaan Notitia dignitatumissa 400-luvun alussa. Provinsseissa tapahtuneet muutokset alueella olivat: == Lähteet == Luokka:Raetia Luokka:Rooman provinssit
Saimir Pirgu

Saimir Pirgu (s. 1981) on albanialainen ooppera- ja konserttilaulaja, joka on äänialaltaan tenori.Saimir Pirgu Naxos, viitattu 8.2.2023 Pirgu aloitti varhain viulunsoiton opiskelun. Vasta nuorena aikuisena hän päätti ryhtyä oopperalaulajaksi nähtyään 19-vuotiaana televisiosta Kolmen tenorin esiintymisen. Pirgu opiskeli Bolzanon Monteverdi-konservatoriossa Vito Maria Brunettin johdolla. Hän saavutti kansainvälistä kilpailumenestystä, pääsi esiintymään useisiin rooleihin Luciano Pavarottin kanssa ja sai 22-vuotiaana Claudio Abbadolta kutsun esiintymään Ferrandon roolissa Wolfgang Amadeus Mozartin Così fan tuttessa Ferrarassa. Pirgu on sittemmin esiintynyt muun muassa Wienin valtionoopperassa, Deutsche Oper Berlinissä, Bolšoi-teatterissa, Gran Teatre del Liceussa, Sydneyn oopperatalossa, Teatro Colónissa, Los Angelesin oopperassa, Washington National Operassa, Pariisin oopperassa, Tokiossa, Bangkokissa,Saimir Pirgu LA Opera, viitattu 8.2.2023 La Scalassa, Metropolitan-oopperassa, Baijerin osavaltionoopperassa, Veronan Arenassa, Salzburgin musiikkijuhlilla, Zürichin oopperassa ja Covent Gardenissa.Saimir Pirgu Orchestre de la Suisse Romande, viitattu 8.2.2023 Pirgu on tulkinnut rooleja muiden muassa Jacques Offenbachin, Charles Gounod'n, Georges Bizet'n, Charles Gounod'n, Giuseppe Verdin ja Giacomo Puccinin oopperoissa. Hän on esittänyt myös eri sinfoniaorkestereiden kanssa konserttiohjelmistoa, kuten Verdin ja Mozartin requiemit.Saimir Pirgu Nationale Opera & Ballet, viitattu 8.2.2023 == Lähteet == Luokka:Albanialaiset oopperalaulajat Luokka:Tenorit Luokka:Vuonna 1981 syntyneet Luokka:Elävät henkilöt
AsciiDoc

AsciiDoc on yksinkertainen ihmisen luettavissa oleva merkkauskieli, joka on tarkoitettu dokumentaation kirjoittamiseen. AsciiDoc sisältää samat ominaisuudet kuin esimerkiksi DocBook, mutta sitä voi kirjoittaa tekstieditorilla ilman erikoistuneita työkaluja tai tekstinkäsittelyohjelmia. Dokumentti muunnetaan skriptillä toisiin muotoihin kuten PDF, TeX, Unixin man- sivut, sähkökirjaksi tms.https://web.archive.org/web/20160303232746/http://www.linuxlinks.com/article/20130921024111314/AsciiDoc.html Formaatin loi Stuart Rackham, joka vuonna 2002 julkaisi asciidoc ja a2x -työkalut. Muitakin AsciiDocia tukevia ohjelmia on julkaistu, kuten Rubylla kirjoitettu Asciidoctor (2013). GitHubin käyttämä Markdown on hyvin samanlainen kuin AsciiDoc. Eclipse Foundation on aloittanut AsciiDocin standardoinnin.https://www.eclipse.org/org/workinggroups/asciidoc-charter.php Antora julkaisujärjestelmä käyttää AsciiDoc-merkintäkieltä. ==Esimerkki== == Otsikko === Toisen tason otsikko Tämä on ensimmäinen kappale. Otsikkojen merkintä lienee lainattu Wikipedian wiki-merkintäkielestä. .Kappaleen otsikko AsciiDoc lainaa esimerkiksi sähköposteissa ja nyysseissä käytettyjä vahvistuskeinoja: *lihavoitu*, _alleviivattu_ teksti. [.text-center] Tämä on keskitetty teksti. [verse,Kalevala, kolmas runo] Vaka vanha Väinämöinen, tietäjä iän-ikuinen. https://asciidoclive.com[AsciidocLIVE] -- linkki verkkosivulle ==Lähteet== ==Aiheesta muualla== * AsciiDoc Language Documentation from Asciidoctor * AsciiDoc cheatsheet Luokka:Merkintäkielet
International Conference on Human-Robot Interaction

"International Conference on Human-Robot Interaction" (HRI) on ihmisen ja robotiikan vuorovaikutusta tutkiva ACM:n ja IEEE:n järjestämä jokavuotinen poikkitieteellinen konferenssi. https://dl.acm.org/conference/hrihttps://ieeexplore.ieee.org/xpl/conhome/1040036/all- proceedingshttps://humanrobotinteraction.org/2022/ Konferenssi keskittyy robotiikan yhtymäkohtiin eri tieteenalojen kanssa. Näitä tieteenaloja ovat mm. psykologia, kognitiotiede, ihmisen ja tietokoneen vuorovaikutus (Human- Computer Interaction eli HCI), tekoälytieteet, sekä antropologia. == Lähteet == Luokka:Robotiikka Luokka:Tekniikkakonferenssit
Andrei Tšibis

Andrei Vladimirovitš Tšibis (; s. 19. maaliskuuta 1979) on venäläinen poliitikko, joka on toiminut Murmanskin alueen päämiehenä vuodesta 2019 lähtien. Hän on aiemmin toiminut Venäjän rakennus-, asumis- ja yhteisöpalveluasioiden varaministerinä vuosina 2013–2019. Tšibis edustaa Venäjän valtapuoluetta yhtenäistä Venäjää. Tšibis syntyi Tšuvassian pääkaupungissa Tšeboksaryssä. Hän opiskeli oikeustiedettä Moskovassa Venäjän osuuskuntayliopistossa ja valmistui vuonna 2001. Vuonna 2006 hän väitteli tieteiden kandidaatiksi Venäjän sisäministeriön akatemiassa Volgogradissa. Joulukuussa 2013 Tšibis nimitettiin Venäjän rakennus-, asumis- ja yhteisöpalveluasioiden varaministeriksi. Lokakuussa 2014 hänet nimitettiin Venäjän päärakennustarkastajaksi. Maaliskuussa 2019 hänet nimitettiin Murmanskin alueen virkaatoimittavaksi päämieheksi, ja syyskuussa hänet valittiin alueen varsinaiseksi päämieheksi. Marraskuussa hänet valittiin Venäjän valtapuolueen yhtenäisen Venäjän Murmanskin osaston sihteeriksi. Joulukuussa 2022 Tšibis lisättiin Euroopan unionin pakotelistalle Venäjän Ukrainaa vastaan käynnistämän hyökkäyksen takia. == Lähteet == Luokka:Vuonna 1979 syntyneet Luokka:Elävät henkilöt Luokka:Venäläiset poliitikot Luokka:Murmanskin alue
Interaktiivinen taide

Interaktiivinen taide on taidetta, johon kokija voi vaikuttaa. Interaktiivinen taide voi esimerkiksi kutsua kokijan kävelemään sen lävitse tai ympäri, tai kutsua kokijoita osallistumaan taideteokseen. Interaktiivinen taide liittyy ihmisen ja tietokoneen vuorovaikutuksen (human-computer interaction eli HCI) tiedekenttään. Interaktiivisen taiteen tietotekniset elementit sisältävät usein tietokoneita, käyttöliittymiä tai sensoreita jotka reagoivat liikkeisiin, lämpöön, tai ympäristön muutoksiin (esim. säähän). Taideteoksen sisältämä tietokone on koodattu reagoimaan näihin ärsykkeisiin. Aikaisimmat interaktiiviset taideteokset on tehty 1920-luvulla. Interaktiivinen taide huomioitiin virallisesti taidekentällä vasta 1990-luvun loppupuolella. Interaktiivinen taide on usein immersiivistä. Immersiivinen taide on upottavaa, ja voi sisältää esimerkiksi audiota ja videokuvaa. == Suomalaiset interaktiiviset taiteilijat == Suomalisiin interaktiivisiin taiteilijoihin kuuluvat mm. WAUHAUS-kollektiivi, Ekho Collective, sekä Kaiken Keskus. == Lähteet == Luokka:Nykytaide
Ihmisen ja robotin vuorovaikutus

Ihmisen ja robotin vuorovaikutus on tieteenala, joka tutkii näitä vuorovaikutuksia ( eli HRI). HRI on poikkitieteellistä, ja tutkii robotiikan vuorovaikutusta muun muassa ihmisen ja tietokoneen vuorovaikutuksen (human- computer interaction eli HCI), tekoälytieteiden, lingvistiikan, muotoilun, psykologian ja antropologian kanssa. == Ihmisen ja robotin vuorovaikutuksen tieteellinen tutkimus == Ihmisen ja robotin vuorovaikutusta käsittelevaa tutkimusta julkaistaan monessa tieteellisessä konferenssissa. Esimerkkejä ovat: * International Conference on Human-Robot Interaction (HRI), järjestäjä ACM/IEEE, tutkii ihmisen ja robottien vuorovaikutusta * International Symposium on Robot and Human Interactive Communcation (RO-MAN), järjestäjä IEEE, tutkii vuorovaikutteista kommunikaatiota ihmisten ja robottien välillä == Lähteet == Luokka:Ihmisen ja tietokoneen vuorovaikutus Luokka:Robotiikka
Pekka Tapio

Olli-Pekka Ilmari Tapio (17. syyskuuta 1927 Paimio – 4. marraskuuta 2020) oli suomalainen yritysjohtaja, joka sai maanviljelysneuvoksen arvonimen. Viitattu 9.2.2023. Tapion vanhemmat olivat toimitusjohtaja Pentti Ilmari Tapio ja Liisa Maria Strengell ja puoliso 1953–2019 professori Eeva Relander. Tapio tuli ylioppilaaksi Turun suomalaisesta lyseosta 1947 ja valmistui agronomiksi Helsingin yliopistosta 1953. Hän oli Hankkijan neuvontaosaston palveluksessa 1953–1955, väkirehu- ja lannoiteosaston palveluksessa 1955–1956, Helsingin myyntikonttorin johtaja 1957–1970, Etelä-Suomen yhteistoiminta-alueen aluejohtaja 1971–1985 ja Etelä-Suomen Maakunta-Hankkijan johtaja 1986–1987. Tapiolla oli myös Hankkijaan liittyviä luottamustehtäviä. Hän sai maanviljelysneuvoksen arvonimen 1982. == Lähteet == Luokka:Suomalaiset yritysjohtajat Luokka:Maanviljelysneuvokset Luokka:Vuonna 1927 syntyneet Luokka:Vuonna 2020 kuolleet
Grönlannin asutushistoria

Grönlannin asutushistoria alkaa ajalta muutamia tuhansia vuosia sitten, jolloin Grönlantia alkoivat asuttaa ihmiset, jotka olivat ehkä jotain sukua Amerikan intiaaneille. Nämä kansanryhmät asuttivat Grönlantia 300-400-luvuille saakka, jolloin ne katosivat. Joskus 1000-luvulla Grönlantiin tuli viikinkejä, joita johti Erik Punainen. Suurinpiirtein samoihin aikoihin imaantuivat myös inuiitit. Viikingit katosivat saarelta 1400-luvulla, jolloin Grönlannin ilmasto kylmeni. Tämän jälkeen Grönlannissa asui yksinomaan inuiitteja muutaman sadan vuoden ajan. 1700-luvulla erään norjalaisen lähetyssaarnaajan toimeksiannosta Grönlantiin rakennettiin pääkaupunki Nuuk. Nykyisin Grönlanti kuuluu Tanskaan, mutta tanskalaisia saaren väestöstä on vain 10 prosenttia ja suurin osa väestöstä on inuiitteja. == Lähteet == == Katso myös == *Skandinaavien varhaiset Grönlannin siirtokunnat *Färsaarten asutushistoria *Islannin asutushistoria == Aiheesta muualla == *https://yoair.com/fi/blog/the-indigenous-inuit-people-of-the-arctic-circle/ Luokka:Atlantin historia Luokka:Asutustoiminta Luokka:Grönlannin historia
Lunkentus

Lunkentus on vanha ruotsalainen kansankirja, josta on ilmestynyt lukuisia painoksia, ensimmäinen 1785. Se on saanut nimensä eräästä kirjassa kerrotusta henkilöstä, Lunkentus-juoksijasta, jonka askeleet olivat sadan peninkulman pituisia."Lunkentus". Tietosanakirja. Osa 5, palsta 1232. Tietosanakirja- osakeyhtiö 1913 ==Lähteet== Luokka:Sadut Luokka:Ruotsalaiset kirjat Luokka:1780-luvun kirjat
Marina Kovtun

Marina Vasiljevna Kovtun (; s. 10. maaliskuuta 1962) on venäläinen poliitikko, joka toimi Murmanskin alueen päämiehenä huhtikuusta 2012 maaliskuuhun 2019. Kovtun meni naimisiin vuonna 1984, hän tapasi miehensä opiskeluaikoinaan. == Lähteet == Luokka:Vuonna 1962 syntyneet Luokka:Murmanskin alue Luokka:Venäläiset poliitikot Luokka:Elävät henkilöt
Just Like That

Just Like That on yhdysvaltalaislaulaja Bonnie Raittin kappale, joka julkaistiin samannimisellä albumilla 22. elokuuta 2022. Vuonna 2023 kappale voitti vuoden laulun Grammy-palkinnon. Raitt on sanoittanut, säveltänyt ja tuottanut kappaleen. Tyylilajiltaan se on folkmusiikkiballadi. Kappale kertoo Olivia Zand -nimisestä naisesta, joka saa odottamattoman vieraan. Vieras mies paljastaa saaneensa Zandin vuosia sitten kuolleen pojan luovuttaman sydämen. Raittin mukaan hän sai idean kappaleeseen vuonna 2018 katsottuaan uutisen naisesta, joka valmistautui tapaamaan lapsensa sydämen saaneen miehen. == Lähteet == Luokka:Vuoden 2022 kappaleet Luokka:Yhdysvaltalaiset musiikkikappaleet Luokka:Folkmusiikkikappaleet Luokka:Balladit Luokka:Grammy- palkitut kappaleet
Itsehedelmöitys

Itsehedelmöitys eli itsesiitos tarkoittaa samasta yksilöstä peräisin olevien naaras- ja koirassukusolujen yhtymistä. Kasvien kohdalla se tarkoittaa itsepölytystä. Kasvien lisäksi myös jotkin eläimet, kuten monet alkueläimet ja jotkin selkärangattomat, kykenevät hedelmöittämään itsensä. Itsensä hedelmöittävä yksilö on kaksisukupuolinen eli hermafrodiitti. Useimmilla kaksisukupuolisilla eläinlajeilla on kuitenkin itsehedelmöityksen estäviä mekanismeja. Itsehedelmöitys antaa yhdellekin eristyneelle eläimelle mahdollisuuden perustaa paikallinen populaatio ja siirtää olosuhteisiin sopivat geeninsä sellaisinaan jälkeläisilleen. Itsehedelmöityksen tuloksena saaduissa jälkeläisissä ei kuitenkaan ole merkittävää perinnöllistä vaihtelua, jota tarvitaan sopeutumiseen muuttuvissa olosuhteissa. ==Lähteet== Luokka:Lisääntyminen
Oksasakset

Oksasakset ovat puutarhatyökaluja, joita käytetään esimerkiksi puiden ja pensaiden oksien leikkaamiseen. Varsinaisesti oksasaksilla tarkoitetaan pieniä oksasaksia, joita kutsutaan myös sekatööreiksi. Niitä käytetään pienten oksien leikkaamiseen. Joskus puiden ja pensaiden leikkaamiseen käytetään pidempivartisia voimasaksia eli raivaussaksia, joilla voidaan leikata noin 5 cm paksuisia oksia. Pensasaidan leikkaamiseen voidaan käyttää myös pensassaksia. Pieniä oksasaksia voidaan käyttää apuna myös kukkasidonnassa, perennojen syyshoidossa ja pistokkaiden ottamisessa. Niitä on kahta tyyppiä, jotka ovat ohileikkaava malli ja alasinmalli. Ohileikkaavat oksasakset soveltuvat paremmin nuorten tai ainakin elävien oksien leikkaamiseen, kun taas alasinmalli sopii paremmin kuivuneiden ja vanhojen oksien leikkaamiseen. == Lähteet == == Aiheesta muualla == *https://www.meillakotona.fi/artikkelit/puutarhan-leikkuutyövalineet- valintaopas *https://www.motonet.fi/fi/kategoria/2627/957162/Oksasakset-ja- pensassakset Luokka:Puutarhatyökalut